ร้านนี้เป็นร้านน้องใหม่ ที่กำลังอินกับกระแสความดังของกุ้งถัง ทะเลถัง ที่ต้องจกกันกับมือ ซึ่งที่อื่นเค้าก็มีกันมามากพอสมควรละ คราวนี้ถึงทีที่ชาวสุราษฎร์จะได้ลิ้มลองการจกอาหารซีฟู้ดรสจัดจ้านด้วยมือและทานกันบนโต๊ะกันบ้างละ แน่นอนว่าเมนูขึ้นชื่อของที่นี่ก็ต้องเป็นพวกกุ้งถัง ทะเลถังแน่นอน นี่คือจุดขายของร้านนี้เลยละ แต่ๆๆๆๆ แต่ยังไม่พอแค่นั้น ร้านนี้ยังมีเมนูอาหารทะเลอย่างอื่นอีกนะ ทั้งกุ้งเผา ปูเผา กั้งเผา ปูนึ่ง กั้งนึ่ง ข้าวผัดทะเล ต้มยำทะเล แกงส้มปลาทะเล โอ้วววว เยอะแยะสารพัดทะเล เรียกได้ว่าถ้าใครไม่อยากทานอาหารตามกระแสอย่างกุ้งถังร้านนี้เค้าก็มีเมนูธรรมดาสามัญแบบทะเล้ทะเลให้ทานด้วยจร้าาา ราคาก็ไม่แพงมากเท่าไหร่นะ อาหารพวกสัตว์ทะเลต่างๆก็มากันสดๆ ตั้งดาหน้าเรียงแถวกันบนโต๊ะและในตู้กันสดๆเลยทีเดียว 

ส่วนตัวร้านนร้านนี้ตั้งอยู่เส้นในลึกตัดใหม่ค่ะ ร้านอยู่ติดถนนเลย มองหาป้ายร้านปูเป็นเห็นปลาดูค่ะ ร้านจะอยู่กลางๆหน่อย โดยตัวร้านจะเป็นปูนเปลือย มีครัวโอเพ่น เรียกได้ว่าทำกะนให้ลูกค้าดูได้เห็นกันแบบสดๆเลยค่ะ ส่วนที่นั่งมีทั้งโซน indoor และ outdoor ที่นั่งด้านนอกมีให้เลือกหลายโซนด้วยนะ ไม่ว่าจะเป็นโซนที่มีน้ำอยู่ใต้โต๊ะ โซนตรงนี้จะเป็นที่นั่งห้อยขาลงมาตรงบ่อปลา ถ้าใครรักสัตว์ก็อาจเลือกนั่งตรงนี้ได้ แต่ถ้าไม่ชอลก็มีโซนสนามหญ้าและโซนด้านหน้าธรรมดาด้วยจร้า

คราวนี้มาถึงอาหารกันบ้างดีกว่า อาหารที่สั่งมาลองทานมีอะไรบ้างไปดูกันค่ะ

-ทะเลหม้อ(เล็ก)(199฿) เมนูที่ต้องสั่ง เมนูอินเทรนด์เค้าละค่ะ ทะเลหม้อมันก็คือเมนูเดียวกับกุ้งถัง ทะเลถัง นั่นแหละค่ะ แต่แค่เรียกต่างกัน เป็นอาหารทะเล มีกุ้ง หมึก หอย ปู ผัดกับซอสแดงๆรสชาติหวานๆ อารมณ์กลิ่นเครื่องเทศหน่อยๆ รสไม่จัดเหมือนเจ้าอื่นที่เคยลองทานเท่าไหร่ อาหารค่อนข้างสดดีนะ แต่น้ำผัดเหมือนยะงไม่จัดจ้าน เพราะเคยได้ลอวทานที่อื่นมันเผ็ดถึงใจมากๆ

-แกงปู+โรตี (159฿) อารมณ์แบบแกงปูของแขกๆหน่อย ใส่เครื่องเทศมีกลิ่น มาเสิร์ฟคู่กับแป้งโรตี2แผ่น อันนี้ปูมาเป็นตัวเลยนะ รสชาติเครื่องเทศจัดจ้าน ก็โออยู่นะ

-ปลา2น้ำ(179฿) เมนูนี้เป็นปลากระพงครึ่งซีก โดยด้านบนท่อนหัวจะนำไปทอด ส่วนด้านล่างจะนำไปนึ่ง มาเสืร์ฟพร้อมน้ำจิ้ม2แบบ คือซีฟู้ด กับน้ำจิ้มสีแดงๆหวานๆ เมนูนี้ปลาสดมาก ท่อนนึ่งรสชาติหวานอร่อย ทานคู่กับน้ำจิ้มซีฟู้ดนี่ใช้ได้เลย

สำหรับร้านนี้ถือเป็นร้านที่ค่อนข้างแปลกใหม่ของคนสุราษฎร์ค่ะ ลูกค้าค่อนข้างเยอะเลยทีเดียว อาหารทำไวดีค่ะ การบริการโอเคนะ ถ้าเกิดใครชอบอาหารแนวซีฟู้ดก็เชิญแวะไปลิ้มลองร้านนี้ดูค่ะ เผื่อจะเป็นร้านโปรดของคุณ